***E L Ő T E R J E S Z T É S***

**a szociális tűzifa támogatás helyi szabályairól szóló**

**önkormányzati rendelet megalkotására**

Képviselő-testületi ülés időpontja: 2025.09.02.

Az előterjesztést tárgyalja: Képviselő- testület

Előterjesztő: Kosárszki József polgármester

Jogszabályi háttér:

Magyarország 2025. évi központi költségvetéséről szóló 2024. évi XC. törvény 3. melléklet 2.3.1. pontja

**Tisztelt Képviselő-testület!**

Nagyveleg Község Önkormányzata (a továbbiakban: önkormányzat) a 47/2025. (IV.29.) határozatában a települési önkormányzatok szociális célú tüzelőanyag vásárlásához kapcsolódó támogatási igény benyújtásáról határozott.

Az önkormányzat 30 erdei m3 kemény lombos tűzifa megvásárlására nyújthatott be támogatási kérelmet, egyben 76.200,-Ft + ÁFA önrész biztosítását vállalta, valamint a szállítási költségek viselését.

Az önkormányzat a támogatási kérelem benyújtásával vállalta továbbá, hogy a szociális rászorultság és a 2025. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – önkormányzati rendeletben szabályozza, valamint a szociális célú tűzifa támogatásban részesülőktől ellenszolgáltatást nem kér.

A Közigazgatási és Területfejlesztési Minisztérium, mint támogató döntése alapján az önkormányzat 720.090,-Ft támogatásban részesült, az önkormányzatnak 2.000,-Ft/erdei m3 + ÁFA = 2.540 Ft/erdei m3, azaz 68.560,-Ft saját forrást kell biztosítania, továbbá vállalnia kell a szállítási költségeket is.

A megállapított támogatás és az önkormányzati önerő 27 erdei m3 keménylombos tűzifa megvásárlását teszi lehetővé.

A hivatkozott képviselő-testületi határozatban a Képviselő-testület felkérte a jegyzőt, hogy készítse el a szociális célú tűzifa támogatás - rászorultsági és az igénylés feltételeit tartalmazó -rendelettervezetet.

A testületi döntésnek megfelelően a rendelettervezet elkészítése megtörtént.

Kérem a Tisztelt Képviselő-testületet az előterjesztés megvitatására.

Kosárszki József polgármester s.k.

**Tájékoztatás előzetes hatásvizsgálat eredményéről**

I. Várható társadalmi hatások:

A Rendelet azokat a szociálisan rászoruló családokat támogatja, akiknek a téli tüzelő megvásárlása jelentős, akár létfenntartási gondokat jelentő anyagi teher.

II. Várható gazdasági, költségvetési hatások:

Az Önkormányzatnak a szociális célú tűzifa biztosítása érdekében 2.000,-Ft/erdei m3+áfa összegű önerőt, valamint a szállítási költségeket kell vállalnia. A támogatás biztosítására a költségvetési forrás rendelkezésre áll.

III. Várható környezeti hatások:

Nincsenek.

IV. Várható egészségi következmények:

Csökken a megfázásos megbetegedés.

V. Adminisztratív terheket befolyásoló hatások:

Kérelmek előkészítése, elbírálása, a támogatás elszámolásával kapcsolatos dokumentumok összeállítása növeli az ezzel kapcsolatos feladatok számát.

VI. A rendelet megalkotásának szükségessége, a jogalkotás elmaradásának várható következményei:

Az önkormányzat a támogatási igény benyújtásával kötelezettséget vállalt az önkormányzati rendelet magalkotására, a helyi szabályok meghatározására.

VII. A rendelet alkalmazásához szükséges személyi, szervezeti, tárgyi és pénzügyi feltételek:

A szükséges személyi, szervezeti, tárgyi és pénzügyi feltételek rendelkezésre állnak.

**Nagyveleg Község Önkormányzat Képviselő-testületének**

**…/2025. (…) önkormányzati rendelete**

**a szociális célú tűzifa támogatás helyi szabályairól**

[1] Nagyveleg Község Önkormányzat Képviselő-testületének célja, hogy a Nagyvelegen élő szociálisan rászorulók részére segítséget nyújt a téli időszak fűtésének érdekében szociális célú tüzelőanyag biztosításával.

[2] Nagyveleg Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. **A támogatásra vonatkozó általános szabályok**

1. § (1) A helyi önkormányzatok szociális célú tűzifavásárlás költségéhez előzetes igény bejelentés alapján a központi költségvetés vissza nem térítendő támogatást biztosít, melyet az önkormányzat hivatalosan bejegyzett erdőgazdálkodó által biztosított tűzifa vásárlására fordíthat a szociálisan rászoruló nagyvelegi lakosság természetbeni támogatása céljából.

(2) Nagyveleg Község Önkormányzata (a továbbiakban: Önkormányzat) a Közigazgatási és Területfejlesztési Minisztérium felé benyújtott kérelme alapján 27 erdei m3 tűzifa mennyiségre 720.090,-Ft összegű támogatásban részesült, mely összeg az erdőgazdálkodó által szabott ár részbeni fedezetéül szolgál, melyet az Önkormányzat 2.000,-Ft/m3 + Áfa, azaz bruttó 68.560,-Ft önerővel és a szállítási költség + Áfa összegével egészít ki.

(3) Az Önkormányzat a rendelkezésre álló keret mértékéig a rászoruló személyeket vissza nem térítendő támogatásként háztartásonként legfeljebb 5 erdei m3 tűzifát biztosít.

(4) A támogatás odaítélése esetén előnyt élveznek a 2. § (1) bekezdés a)-d) pontjaiban meghatározott személyek.

(5) E rendeletben használt fogalmakat a szociális igazgatásról és szociális ellátásokról szóló 1993. évi III. törvényben meghatározottak szerint kell alkalmazni.

**2. A támogatás feltételei**

2. § (1) Az Önkormányzat vissza nem térítendő természetbeni támogatásként keménylombos tűzifát biztosít annak a Nagyveleg község közigazgatási területén állandó bejelentett lakóhellyel vagy tartózkodási hellyel rendelkező, életvitelszerűen Nagyveleg településen élő személynek, aki

1. aktív korúak ellátására jogosult,
2. időskorúak járadékára jogosult,
3. települési támogatásban, különösen lakhatáshoz kapcsolódó lakhatáshoz kapcsolódó támogatásban részesül,
4. gyermekek védelméről és a gyámügyi igazgatásról szóló 1997. évi XXXI. törvény szerint

halmozottan hátrányos helyzetű gyermeket nevelő család,

e) kiskorú gyermeket egyedülállóként nevelő kérelmező,

f) három vagy annál több gyermeket nevel,

g) 75 év feletti egyedül élő 130.000,-Ft alatti jövedelemmel rendelkezik,

h) rokkantsági ellátásban részesül, melynek összege a 130.000,-Ft/hó összeget nem haladja

meg,

i) közfoglalkoztatásból származó jövedelemmel rendelkezik,

és az általa életvitelszerűen lakott ingatlan tűzifával fűthető.

(2) Az üresen álló, nem lakott ingatlanra, amelyben életvitelszerűen senki nem él, a támogatás nem kérhető.

(3) A jogosultság és a kérelemben foglaltak valódiságának ellenőrzésére az eljárás során környezettanulmány készíthető.

**3. A támogatás igénylésének menete**

3. § (1) A támogatás megállapítása iránti eljárás az 1. melléklet szerinti kérelemre indul.

(2) A kérelmeket 2025. október 20. napjáig lehet benyújtani, a Bakonycsernyei Közös Önkormányzati Hivatal (a továbbiakban: Hivatal) Nagyvelegi Ügyfélszolgálatán.

(3) A kérelemhez csatolni kell a jogosultság igazolására szolgáló dokumentumokat, igazolásokat.~~.~~

(4) A kérelmek elbírálásáról a Képviselő-testület legkésőbb 2025. október 28. napjáig dönt.

(5) A döntést követően a polgármester gondoskodik a tűzifa kiszállíttatásáról.

(6) A tűzifa átvételét a jogosult a 2. mellékletét képező átvételi elismervény aláírásával igazolja.

(7) Az Önkormányzat vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

4. § A támogatás kizárólagos forrása a Közigazgatási és Területfejlesztési Minisztérium szerint az Önkormányzat számára megállapított kiegészítő támogatás, valamint az Önkormányzat által biztosított saját forrás. A forrás felhasználását követően benyújtott kérelmeket – függetlenül attól, hogy azok a 2. § (1) bekezdésében meghatározott feltételeknek megfelelnek-e és a 3. § (2) bekezdésében meghatározott határidőre érkeztek-e - el kell utasítani.

**4. Záró rendelkezések**

5**.** §Ez a rendelet 2025. ……….-jén lép hatályba és 2026. május 31-én hatályát veszti.

Kosárszki József Fidrich Tamásné polgármester jegyző

Kihirdetési záradék:

Ez a rendelet 2025. ……………..-én kihirdetésre került.

Fidrich Tamásné

jegyző